THIP รวมพลังบริจาค “โลหิต” แก้วิกฤตขาดเลือดช่วง “โควิด-19”
พนักงาน-ผู้บริหาร THIP รวมพลังบริจาค “โลหิต” แก้วิกฤตขาดเลือดช่วง “โควิด-19”
30 มิ.ย. 2564

ผู้บริหาร และพนักงาน บริษัท ทานตะวันอุตสาหกรรม จำกัด (มหาชน) หรือ THIP รวมใจเป็นหนึ่งเดียว ร่วมกิจกรรมบริจาคโลหิต ผ่านหน่วยรับบริจาคเคลื่อนที่ภาคบริการโลหิตแห่งชาติที่ 4 สภากาชาดไทย เพื่อใช้เป็นโลหิตสำรองในการรักษาผู้ป่วยและส่งต่อให้แก่โรงพยาบาลที่ขาดแคลนโลหิตทั่วประเทศ ช่วยบรรเทาวิกฤตโลหิตสำรองขาดแคลน จากสถานการณ์การแพร่ระบาดของ โควิด-19 ซึ่งถือเป็นกิจกรรมเพื่อสังคมที่ช่วยเหลือเพื่อนมนุษย์ได้อย่างแท้จริง
โดย THIP จัดกิจกรรมโครงการบริจาคโลหิตต่อเนื่องเป็นประจำทุก 3 เดือน ตลอดทั้งปี กิจกรรมดังกล่าวจัดขึ้น ณ โรงงานทานตะวันอุตสาหกรรม อ.สามพราน จ.นครปฐม